ddrg/super_eurlex huggingface dataset:
(50)

De eneste kvantificerede overslag, som de franske myndigheder har sendt til Kommis-sionen, vedrører 2006: heraf fremgår det, at Euromoteurs omsætning vil andrage 15 mio. EUR med et driftsresultat på 0,2 mio. EUR og et nettoresultat på 1,7 mio. EUR. Kommissionen mener ikke, at disse overslag, der er begrænset til ét år og viser en bruttoavance på 1,3 %, gør det muligt at konkludere, at det med omstruktureringsplanen vil kunne lykkes at sikre virksomhedens rentabilitet på længere sigt. I 2006 har Euromoteurs stadig fordel af kontrakten med Johnson, men denne kontrakt udløber i 2007. Tal, der er begrænset til regnskabsåret 2006, er derfor ikke nok til, at Kommissionen kan konkludere, at virksomhedens langsigtede rentabilitet er genoprettet.
(165)

Herudover hævder Tyskland, at en af grundene til overdragelsen var en potentiel synergieffekt med og ikke en forhøjelse af NordLB’s egenkapital. Overdragelsen af formuen havde dog i det mindste også til formål at gøre det muligt, at opfylde solvensdirektivets krav. Hvis der opstår synergier og besparelser for LTS, mærkes det i LTS ved at omkostningerne reduceres, men det kan ikke anses for en modydelse fra NordLB’s side for at kerneegenkapital stilles til rådighed. Da disse synergier hverken betyder, at NordLB's mulighed for at anvende den overførte kapital bliver mindre, eller at omkostningerne som følge af overdragelsen bliver større for NordLB, vil synergierne formentlig heller ikke have indflydelse på størrelsen af den godtgørelse, som en markedsøkonomisk investor kan kræve af banken for den indskudte egenkapital. Også i tilfælde af, at delstaten rent faktisk opnår en fordel som følge af synergier, ville enhver konkurrent som følge af konkurrencen være tvunget til at »betale« delstaten en »godtgørelse« i form af sådanne fordele for det finansielle instrument (LTS) plus et passende vederlag for den indskudte egenkapital. I øvrigt opstår der som følge af en sammenslutning normalt synergier i begge virksomheder, der er omfattet af sammenslutningen. Det er vanskeligt at forstå, hvorfor NordLB overhovedet ikke skulle drage fordel af disse fordele. Kommissionen mener således, at eventuelle synergieffekter ikke er at anse for en godtgørelse, som NordLB betaler LTS for overdragelsen af formuen.
(8)

Den 1. august 2001 stadfæstede retten princippet i den transaktion, som de tidligere aktionærer havde foreslået, og hvorved Swissair forpligtede sig til at indbetale 1,5 milliarder FRF (dvs. 228,7 millioner EUR). I begyndelsen af december 2001 havde Swissair imidlertid reelt kun indbetalt 1 050 millioner FRF (dvs. 160 millioner EUR) inden sin konkurs. Som følge af manglen på finansielle ressourcer og de problemer, der opstod som følge af begivenhederne den 11. september 2001, kunne selskabet imødese tab i 2001 og 2002. Frankrig iværksatte derfor et støtteprogram til redning af selskabet; støtten, som strakte sig over højst seks måneder, med mulighed for forlængelse, udgjorde højst 30,5 mio. EUR (200 mio. FRF). Heraf var 16,5 mio. EUR allerede blevet udbetalt den 9. januar 2002; restbeløbet på 14 mio. EUR blev udbetalt den 28. februar 2002. Denne støtteforanstaltning dækkede kun en del af selskabets kortsigtede behov. I mangel af enhver anmeldelse af en plan for omstrukturering af selskabet eller bevis for tilbagebetaling af lånet, havde Kommissionen derefter den 9. juni 2002 meddelt Frankrig, at den fortsatte sagsbehandlingen ud fra den synsvinkel, at der var ydet støtte til omstrukturering i strid med reglerne.
(70)

Kommissionen har også undersøgt, om støtten er forenelig med den fælles interesse og især målet om at beskytte arbejdstagernes sundhed og sikkerhed som omhandlet i EF-traktatens artikel 137. Ifølge EF-traktatens artikel 137 støtter og supplerer Fællesskabet medlemsstaternes indsats for især at forbedre arbejdsmiljøet for at beskytte arbejdstagernes sikkerhed og sundhed. Kommissionen konkluderer, at støtten ikke på dette grundlag kan betragtes som forenelig med fællesmarkedet, da den ikke primært sigter på at forbedre arbejdsmiljøet for at beskytte arbejdstagernes sikkerhed og sundhed men sigter på at rationalisere og modernisere Magogs produktionsproces. Det forhold, at projektet (som bivirkning) også bidrager til at forbedre arbejdstagernes arbejdsforhold, idet det manuelle arbejde og støjniveauet på arbejdspladsen er reduceret, ændrer ikke denne konklusion.
(122)

Parterne baserede deres beregninger på CAPM-modellen og gik ud fra en risikofri basisrentesats på 7,23 % for LBB pr. 31. december 1992. Rentesatserne er beregnet ud fra en formodning om, at WBK-formuen skulle stilles varigt til rådighed for LBB. Parterne undlod derfor at anvende en risikofri forrentning på en bestemt dato — som sås på markedet på indskudstidspunktet — for en bestemt investeringsperiode (f.eks. ti års forrentning ved statsobligationer), da de ikke mente, at en sådan betragtning tog højde for reinvesteringsrisikoen, dvs. risikoen for ikke at kunne reinvestere kapitalen til den risikofrie rentesats efter investeringsperioden. Efter parternes opfattelse kan der bedst tages hensyn til investeringsrisikoen ved at lægge et afkastindeks, et såkaldt total return index til grund. Parterne anvendte derfor det REX10 Performance-indeks, der er fastlagt af Deutsche Börse AG, og som er udtryk for afkastet af en investering i obligationer udstedt af Forbundsrepublikken Tyskland med nøjagtig ti års løbetid. De i sagen anvendte indekstal omfatter ultimokurserne for REX10 Performance-indekset for årene fra 1970. Parterne beregnede derefter forrentningerne pr. år, som afspejler den trend, der også fremgår af det benyttede REX10 Performance-indeks for perioden 1970-1992, og nåede derved frem til ovennævnte risikofri basisrentesats på 7,23 % (31. december 1992).
(66)

Salget fandt sted ved flere på hinanden følgende transaktioner mellem år 2000 og 2003. Selv om de portugisiske myndigheder fremfører, at denne transaktion kunne have været gennemført via et holdingselskab, er det et faktum, at anvendelsen af denne fremgangsmåde med henblik på at opnå en mere gunstig beskatning end den, der var gældende under den almindelige ordning, ikke var planlagt. Med henvisning til Unicredito-sagen finder Kommissionen i den foreliggende sag derfor, at anvendelsen af en skattefritagelse for et holdingselskab ville indebære en rekonstruktion af tidligere begivenheder på et hypotetisk grundlag. De portugisiske myndigheder fremsendte ikke tilstrækkeligt detaljerede oplysninger om transaktionens forskellige etaper, som kunne have medført skattefritagelse, også uden anvendelse af artikel 25 i EBF.
(2)

EUSR sikrer bl.a. koordinering af og sammenhæng i EU's bidrag til Den Afrikanske Unions mission i Darfur-området i Sudan (AMIS). I henhold til artikel 5, stk. 2, i fælles aktion 2005/557/FUSP sørger EU-koordineringscellen i Addis Abeba (ACC) under EUSR's myndighed og bestående af en politisk rådgiver, en militærrådgiver og en politirådgiver for den daglige koordinering med samtlige relevante EU-aktører og med det administrative kontrol- og ledelsescenter (ACMC) inden for Den Afrikanske Unions kommandostruktur i Addis Abeba for at sikre en sammenhængende og rettidig EU-støtte til AMIS.
(68)

Det konstateredes først, at dumpingmargenerne for hvert af de pågældende lande lå over minimumsgrænsen. Undersøgelsen viste for det andet, at konkurrenceforholdene mellem den pågældende vare og den samme vare med oprindelse i Fællesskabet var de samme, hvilket fremgår af det forhold, at de CD-R-diske, der blev importeret fra de pågældende lande, lignede hinanden i enhver henseende, at de var indbyrdes ombyttelige og markedsførtes i Fællesskabet gennem sammenlignelige salgskanaler og under sammenlignelige handelsvilkår, således at de var i konkurrence med hinanden og med de CD-R-diske, der fremstilles i Fællesskabet. Det blev ligeledes konstateret, at importmængden fra hvert af de pågældende lande var over grænsen på 1 % markedsandel, jf. grundforordningens artikel 5, stk. 7. Importpriserne på den pågældende vare fra alle de pågældende lande fulgte en ensartet faldende tendens gennem den betragtede periode. Hertil kommer, at brugerne (distributører og detailhandlere) var de samme. Det blev på dette grundlag konkluderet, at det var passende at foretage en kumulativ vurdering af importens virkninger, og at det var i overensstemmelse med grundforordningens artikel 3, stk. 4.
(9)

Hvad angår Island og Norge udgør beslutning 2004/512/EF en udvikling af bestemmelserne i Schengen-reglerne som omhandlet i den aftale, som Rådet for Den Europæiske Union har indgået med Republikken Island og Kongeriget Norge om disse to staters associering i gennemførelsen, anvendelsen og udviklingen af Schengen-reglerne (4), som falder inden for det område, der er omhandlet i artikel 1, litra b, i Rådets afgørelse 1999/437/EF af 17. maj 1999 om visse gennemførelsesbestemmelser til den aftale, som Rådet for Den Europæiske Union har indgået med Republikken Island og Kongeriget Norge om disse to staters associering i gennemførelsen, anvendelsen og den videre udvikling af Schengen-reglerne (5).
(3)

Kommissionen har efter at have undersøgt standard EN 13000:2004 kunnet fastslå, at den ikke er i overensstemmelse med de væsentlige sikkerheds- og sundhedskrav i bilag I til direktiv 98/37/EF, nærmere bestemt punkt 4.2.1.4 (sikring mod bevægelser ud over yderstillingerne), 1.1.2.c) (principper for integrering af sikkerhed), 1.2.5 (hastighedsomskifter), 1.3.1 (stabilitet), 4.1.2.1 (risici i forbindelse med manglende stabilitet) og 4.1.2.3 (mekanisk modstand). Især når det gælder standardens punkt 4.2.6.3.1, 4.2.6.3.2 og 4.2.6.3.3 garanterer de bestemmelser, der fastsættes for mobile kraners udformning og konstruktion, ikke et tilstrækkeligt højt sikkerhedsniveau ved forudsigelig anvendelse af produktet. Standarden indeholder især ikke specifikationer af de fornødne beskyttelsesforanstaltninger til hindring af misbrug af brokoblingsanordningen for lastmomentbegrænseren.
(6)

Faldsikringsanordninger er forbundet med adskillige ulemper. For det første begrænser de operatørens bevægelsesfrihed. Dette kan resultere i, at operatørerne — især de operatører, der hyppigt udfører vedligeholdelsesarbejde — undlader at tage personlige værnemidler på, før de bruger en fast stige. For det andet skaber de sekundære farer i tilfælde, hvor en operatør falder og rammer en af maskinens eller installationens faste dele, hvis der ikke er et minimalt frirum under operatøren. Dette frirum skal desuden være større end det areal, der kræves i forbindelse med et bur. For det tredje udgør de en organisatorisk begrænsning for virksomhederne (forvaltning af personlige værnemidler, behovet for kompatibilitet mellem personlige værnemidler og forankringssystemet). Denne begrænsning kan medføre funktionsfejl, som kan føre til ulykker.
(3)

Kommissionen har efter at have undersøgt standard EN 13683:2003 kunnet fastslå, at den ikke er i overensstemmelse med de væsentlige sikkerheds- og sundhedskrav i punkt 1.1.2.(c) (principper for integrering af sikkerheden), 1.3.8 (valg af beskyttelse mod risici i forbindelse med bevægelige dele) og 1.4.1 (generelle krav til afskærmninger og beskyttelsesanordninger) i bilag I til direktiv 98/37/EF. For det første er specifikationerne i standardens punkt 5.2.1.1 og 5.2.1.2 om forhindring af adgangen til kniven fra fødesiden og ovenfra ikke tilstrækkelige, når det gælder om at forhindre kontakt med kniven. Det er muligt at fjerne fastklemt afskåret materiale, mens maskinen kører, og herved komme i kontakt med kniven. For det andet er de i punkt 5.2.2 i standarden anførte specifikationer med henblik på forhindring af adgang til kniven fra udtømningsåbningen nedefra ikke tilstrækkelige. Udtømningsåbningens dimensioner forhindrer ikke, at en voksen persons hånd kan komme i kontakt med kniven.
DA Den Europæiske Unions Tidende L 296/24

RÅDETS AFGØRELSE 2006/725/FUSP

af 17. oktober 2006

om gennemførelse af fælles aktion 2005/557/FUSP om Den Europæiske Unions civil-militære aktion til støtte for Den Afrikanske Unions mission i Darfur-området i Sudan

RÅDET FOR DEN EUROPÆISKE UNION HAR —

under henvisning til Rådets fælles aktion 2005/557/FUSP af 18. juli 2005 om Den Europæiske Unions civil-militære aktion til støtte for Den Afrikanske Unions mission i Darfur-området i Sudan (1), særlig artikel 8, stk. 1, andet afsnit, sammenholdt med artikel 23, stk. 2, i traktaten om Den Europæiske Union, og

ud fra følgende betragtninger:

(1) Rådet vedtog den 11. juli 2006 afgørelse 2006/486/FUSP om gennemførelse af fælles aktion 2005/557/FUSP om Den Europæiske Unions civil-militære aktion til støtte for Den Afrikanske Unions mission i Darfur-området i Sudan (2) hvorved finansieringen af dens civile komponent blev forlænget indtil den 31. oktober 2006.

(2) Indtil Den Afrikanske Unions mission afløses af en FN-operation i overensstemmelse med FN-sikkerhedsrådsresolution 1706 (2006), har Rådet i overensstemmelse med artikel 2 i afgørelse 2006/486/FUSP besluttet i lyset af Den Afrikanske Unions Freds- og Sikkerhedsråds beslutning af 20. september at videreføre Den Europæiske Unions civil-militære aktion til støtte for Den Afrikanske Unions mission i Darfur-området i Sudan indtil den 31. december 2006.

(3) For så vidt angår den civile komponent bør Rådet derfor træffe afgørelse om finansieringen af videreførelsen af støtteaktionen. Finansieringen bør også efter behov dække udgifter til en eventuel yderligere overgangsperiode forud for en mulig overdragelse til FN.

(4) Støtteaktionen gennemføres i en situation, der kan blive forværret og vil kunne skade målene for den fælles udenrigs- og sikkerhedspolitik, jf. artikel 11 i traktaten —

TRUFFET FØLGENDE AFGØRELSE:

Artikel 1

1. Det finansielle referencebeløb til dækning af udgifterne i forbindelse med gennemførelsen af afsnit II i fælles aktion 2005/557/FUSP fra den 1. november 2006 udgør 1 785 000 EUR.

2. Udgifter, der finansieres med det i stk. 1 nævnte beløb, forvaltes efter de fællesskabsprocedurer og -regler, der gælder for budgettet, bortset fra at eventuelle forudfinansieringer ikke forbliver Fællesskabets ejendom. Det skal være tilladt tredjelandsstatsborgere at byde på kontrakter.

3. Udgifterne er støtteberettigede fra den 1. november 2006.

Artikel 2

Senest den 31. december 2006 foretages en bedømmelse af, hvilke overgangsforanstaltninger der er nødvendige efter udløbet af EU's støtteaktion.

Artikel 3

Denne afgørelse har virkning fra dagen for vedtagelsen.

Artikel 4

Denne afgørelse offentliggøres i Den Europæiske Unions Tidende.

Udfærdiget i Luxembourg, den 17. oktober 2006. På Rådets vegne E. TUOMIOJA Formand

(1) EUT L 188 af 20.7.2005, s. 46.

(2) EUT L 192 af 13.7.2006, s. 30.
(2)

De kompetente myndigheder i Frankrig fremsendte den 8. januar 2002 den første vurderingsrapport til Kommissionen. I rapporten konkluderedes det, at majskimolie med højt indhold af uforsæbelige stoffer som foreslået som en levnedsmiddelingrediens med et dagligt indtag på 2 g ville gøre det muligt at supplere vitamin E-indtagelsen, og det konkluderes endvidere, at phytosterolindholdet ikke var tilstrækkelig til at reducere kolesterolæmi.
(2)

De kompetente myndigheder i Frankrig fremsendte den 8. januar 2002 den første vurderingsrapport til Kommissionen. I rapporten konkluderedes det, at rapsolie med højt indhold af uforsæbelige stoffer som foreslået som en levnedsmiddelingrediens med et dagligt indtag på 1,5 g ville gøre det muligt at supplere vitamin E-indtagelsen, og det konkluderes endvidere, at phytosterolindholdet ikke var tilstrækkelig til at reducere kolesterolæmi.
(3)

Ved afgørelse 89/382/EØF, Euratom af 19. juni 1989, om nedsættelse af et udvalg for de Europæiske Fællesskabers statistiske program (5) nedsatte Rådet et udvalg for de Europæiske Fællesskabers statistiske program bestående af repræsentanter for medlemsstaternes statistiske kontorer og med det formål at sikre et tæt samarbejde mellem medlemsstaterne og Kommissionen i forbindelse med udarbejdelse af det statistiske program.
(2)

Malta er et » lille isoleret system« i overensstemmelse med definitionen i artikel 2, nr. 26, i direktiv 2003/54/EF. Ifølge denne definition forstås der ved »lille isoleret system« et system med et forbrug på under 3 000 GWh i 1996, som får mindre end 5 % af sit årlige forbrug dækket via sammenkobling med andre systemer. I 1996 var Maltas forbrug på 1 695 GWh. Malta er et isoleret system uden sammenkobling med andre systemer, og der anmodes om, at disse undtagelser gælder, så længe Malta er et isoleret system.
DA Den Europæiske Unions Tidende L 324/7

RÅDETS AFGØRELSE

af 13. november 2006

om udpegelse af Den Europæiske Kulturhovedstad 2010

(2006/796/EF)

RÅDET FOR DEN EUROPÆISKE UNION HAR —

under henvisning til traktaten om oprettelse af Det Europæiske Fællesskab,

under henvisning til Europa-Parlamentets og Rådets afgørelse nr. 1419/1999/EF af 25. maj 1999 om en fællesskabsaktion vedrørende »Den Europæiske Kulturhovedstad« 2005-2019 (1), særlig artikel 2, stk. 3, og artikel 4,

under henvisning til juryens rapport af april 2006, som blev forelagt Kommissionen, Europa-Parlamentet og Rådet i henhold til artikel 2, stk. 2, i afgørelse nr. 1419/1999/EF,

i betragtning af, at kriterierne i artikel 3 og bilag II til afgørelse nr. 1419/1999/EF er opfyldt, og

under henvisning til Kommissionens henstilling af 23. oktober 2006 —

TRUFFET FØLGENDE AFGØRELSE:

Artikel 1

Essen og Pécs udpeges til Europæisk Kulturhovedstad 2010 i overensstemmelse med artikel 2, stk. 1, i afgørelse nr. 1419/1999/EF som ændret ved afgørelse nr. 649/2005/EF.

Artikel 2

Istanbul udpeges til Europæisk Kulturhovedstad 2010 i overensstemmelse med artikel 4 i afgørelse nr. 1419/1999/EF.

Artikel 3

De udpegede byer træffer de nødvendige foranstaltninger for at sikre, at arrangementet opfylder kravene i artikel 1 og 5 i afgørelse nr. 1419/1999/EF.

Udfærdiget i Bruxelles, den 13. november 2006. På Rådets vegne S. HUOVINEN Formand

(1) EFT L 166 af 1.7.1999, s. 1. Ændret ved afgørelse nr. 649/2005/EF (EUT L 117 af 4.5.2005, s. 20).
På baggrund af de aspekter, som virksomhederne fremlagde i deres svar på klagepunktsmeddelelsen og ved den mundtlige høring besluttede Kommissionen for det første at frafalde klagepunkterne mod samtlige virksomheder, for så vidt angår MMA-delen af overtrædelsen, for det andet desuden at frafalde klagepunkterne mod BASF AG, Repsol YPF SA, Repsol Quimica SA, Repsol Brønderslev A/S og Repsol Polivar SpA, for så vidt angår sammensætninger til støbning af PMMA, PMMA i faste plader og PMMA-sanitetsvarer, for det tredje at frafalde klagepunkterne mod Quinn Barlo Ltd, Quinn Plastics NV, Quinn Plastics GmbH og Quinn Plastics SA, for så vidt angår sammensætninger til støbning af PMMA, og endelig blev klagepunkterne frafaldet mod Quinn Plastics SA, for så vidt angår PMMA i faste plader.
(7)

Undersøgelsen viste, at tillægstolden er uforenelig med artikel II, stk. 1, i GATT 1994, og at den ikke er berettiget i henhold til artikel II, stk. 2, litra a), i GATT 1994, i det omfang den gælder for vin og spiritus, og at den særlige tillægstold er uforenelig med artikel II, stk. 1, i GATT 1994, og at den ikke er berettiget i henhold til artikel II, stk. 2, litra a), i GATT 1994, i det omfang den gælder for spiritus. Da en sådan praksis er forbudt i henhold til WTO-overenskomsten, foreligger der beviser for en handelshindring i henhold til handelshindringsforordningens artikel 2, stk. 1.
(60)

For Malaysias og Thailands vedkommende, hvor der var en lav grad af samarbejdsvilje, dvs. under 80 %, fandtes det passende at fastsætte dumpingmargenen for de ikke-samarbejdsvillige eksporterende producenter på et niveau, der lå over den højeste dumpingmargen, som var fastsat for de samarbejdsvillige eksporterende producenter. Der er grund til at antage, at den lave grad af samarbejdsvilje skyldes, at de ikke-samarbejdsvillige eksporterende producenter i det undersøgte land generelt har foretaget dumping på et højere niveau end nogen af de samarbejdsvillige eksporterende producenter. Der var desuden ikke noget, der tydede på, at noget ikke-samarbejdsvilligt selskab foretog dumping på et lavere niveau, og der skulle ikke gives nogen bonus for manglende samarbejdsvilje. Dumpingmargener blev derfor fastsat på samme niveau som de højeste dumpingmargener, der blev fastsat for de repræsentative varetyper i forbindelse med én samarbejdsvillig producent i de berørte lande, eller de højeste dumpingmargener, der blev fastsat for de repræsentative transaktioner foretaget af én samarbejdsvillig producent i de berørte lande.
(4)

For de mængder, der ikke er omfattet af et bevis for fjernelse fra markedet, skal de berørte medlemsstater i henhold til artikel 7, stk. 2, i forordning (EF) nr. 60/2004 opkræves et beløb svarende til den ikke fjernede mængde multipliceret med den højeste eksportrestitution for hvidt sukker under KN-koden 1701 99 10 i perioden 1. maj 2004-30. november 2005. Den højeste eksportrestitution beløb sig i nævnte periode til 499,5 EUR/ton som fastsat i Kommissionens forordning (EF) nr. 1038/2004 af 27. maj 2004 om fastsættelse af det maksimale restitutionsbeløb ved udførsel af hvidt sukker til visse tredjelande i forbindelse med den 28. dellicitation under den løbende licitation omhandlet i forordning (EF) nr. 1290/2003 (3).
(1)

Ved beslutning 90/424/EØF er der fastsat procedurer vedrørende EF-tilskud til specifikke veterinærforanstaltninger, herunder aktioner af hastende karakter. Fællesskabet har mulighed for at bidrage til at få udryddet klassisk svinepest hurtigst muligt ved at yde et finansielt tilskud til medlemsstaternes støtteberettigede udgifter.
(3)

Eftersom denne type udstyr anvender frekvenser med lav udstrålet effekt og kun har en kort rækkevidde, er dets evne til at skabe interferens for andre frekvensbrugere normalt begrænset. Det er grunden til, at denne type udstyr kan dele frekvensbånd med andre tjenester, hvad enten de kræver tilladelse eller ej, uden at forårsage skadelig interferens og kan anvendes sammen med andet kortdistanceudstyr. Deres brug bør derfor ikke gøres til genstand for en individuel tilladelsesprocedure i henhold til Europa-Parlamentets og Rådets direktiv 2002/20/EF (2) (tilladelsesdirektivet). Herudover har radiokommunikationstjenester, som defineret i Den Internationale Telekommunikationsunions radioreglement, fortrinsret frem for kortdistanceudstyr, og der er ikke noget krav om, at bestemte typer kortdistanceudstyr skal beskyttes mod interferens fra sådanne tjenester. Da der således ikke findes nogen garanti for beskyttelse mod interferens for brugere af kortdistanceudstyr, er det op til fabrikanterne af udstyret at beskytte det mod skadelig interferens, både fra radiokommunikationstjenester og fra andre kortdistancesystemer, som drives i overensstemmelse med gældende fællesskabsregler eller nationale regler. I henhold til Europa-Parlamentets og Rådets direktiv 1999/5/EF af 9. marts 1999 om radio- og teleterminaludstyr samt gensidig anerkendelse af udstyrets overensstemmelse (3) (direktivet om radio- og teleterminaludstyr) bør fabrikanterne sørge for, at kortdistanceudstyr anvender frekvenserne på en sådan måde, at skadelig interferens for andre kortdistancesystemer undgås.
(7)

I overensstemmelse med artikel 7, stk. 2, i fritagelsesforordningen skal den fritagelse for den udvidede antidumpingtold, der indrømmes de i tabel 1 anførte parter, have virkning fra datoen for modtagelsen af deres anmodninger. Desuden skal deres toldskyld for den udvidede antidumpingtold anses for at være ophørt fra datoen for modtagelsen af deres anmodninger om fritagelse.